JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Sõda lõppes. Kes võitis ja kes kaotas?
Iraan püüdis Iisraeli rünnata
Iisraelis avaneb normaalne elu
Üksteist päeva kestnud relvastatud võitlus Iisraeli
ja Gazat valitseva Hamasi vahel
lõppes USA ja Egiptuse vahendatud relvarahu, mitte rahuga.
Koheselt algas võidu tähistamine nii Gaza sektoris
kui Jeruusalemma ja Läänekalda palestiinlaste seas.
Paljudele vaatlejatele jäi ebaselgeks, miks tähistati võitu,
sest sõja lõpptulemuse seisukohast
polnud Hamasil muud põhjust pidutsemiseks peale selle,
et sõda lõpuks lõppes.
Kinnitamata allikate teatel hukkus Gazas ca 250 inimest,
kellest Iisraeli armee teatel olid vähemalt 200 terroristid.
Erinevaid vigastusi sai hinnanguliselt 2000 inimest.
Inimohvreid ei õnnestunud vältida ka tsiviilelanike seas,
sest Hamasil on kombeks paigutada baase elamute vahetusse lähedusse.
Nii hukkus pommitamistes ka elanikke
ja mitmed tuhanded on kodu kaotanud.
Lisaks inimohvritele tsiviilelanike seas
sai enim kannatada Hamasi sõjaline infrastruktuur,
sest 2014. a sõjast alates on Hamas ehitanud
sadade kilomeetrite pikkuse maaaluse tunnelivõrgu
sügavale Gaza asulate alla.
Iisraeli armee sai tunnelivõrgu joonise
ja hävitas erinevates rünnakutes veidi üle 100 km jagu tunneleid,
millest enamik oli kaevatud Iisraeli-Gaza piiride alla.
Tunnelivõrgu ehitamine on maksnud sadu miljoneid dollareid
ning raha on tulnud Lääne doonoreilt ja institutsioonidelt
heategevuse otstarbeks.
Raha eest oleks võinud ehitada kümneid koole, tervisekeskusi,
lasteaedu ja haiglaid,
selle asemel, et kasutada seda asjata Hamasi sõjalisteks eesmärkideks.
Kokku hävitas Iisraeli armee ca 1600 Hamasi ja Islamidžihaadi baasi.
Gazast tulistati aga Iisraeli 4340 raketti ja mürsku,
millest Iisrael tulistas alla ca 90 %.
640 plahvatas Gaza piirides,
nii et Iisraeli territooriumil plahvatas vaid 2 %.
Relvarahu algamine ei sobinud siiski Iraanile,
sest riigi Revolutsioonikaardi juht kindral Hossein Salami
nõudis oma avalikus telekõnes, et nii Hamas ja Islamidžihaad
kui Jeruusalemma ja Läänekalda palestiinlased jätkaksid võitlust
viimase mehe ja veretilgani.
Sama nõudmisega ühines ka Hamasi poliitjuht,
Qataris resideeruv ja sealt rühmitust kaugjuhtiv Khaleed Mashaal.
Iisraeli kaotused jäid 12 inimese ja mõnekümne haavatu piiresse,
tänu riigi tõhusale õhutõrjele.
Kuigi Iron Dome'i süsteem arendatakse tulevikus tõhusamaks,
teatasid Iisraeli valitsus ja kaitseministeerium,
et edaspidi on neil Hamasi ja Islamidžihaadi suhtes nulltolerants.
"Mis tahes agressioon Gazast või mujalt väljastpoolt Iisraeli piire
viib koheselt armee täieliku ja maksimaalse vasturünnakuni."
Sõnum oli mõeldud ka Liibanonis tegutsevale Hezbollah'le
ja Süürias asuvatele Iraani Revolutsioonikaardi vägedele.
Hamas aga teatas, et neil on sõrm päästikul,
kui Iisrael jätkab Sheikh Jarrah' elanike väljatõstmisplaane
või ähvardab muul moel
Jeruusalemma Templimäe islamiusu pühadust.
Nädala eest tulistasid Iisraeli Õhujõud alla
Süüriast Iisraeli saadetud nn enesetapudrooni,
mis oli varustatud tõhusa pommiga.
Pomm ei jõudnud plahvatada, vaid tehti armee sapööride poolt ohutuks.
Siiski tuvastati selle Iraani päritolu
ja eelmisel nädalavahetusel toimus Iraanis,
mainitud droone valmistavas tehases võimas plahvatus,
mis kahjustas tehast nii tõsiselt,
et selle tegevus on mitmeks kuuks seiskunud.
Inimohvreist ei teatatud, küll aga mitmest vigastatust.
Iraan süüdistas tavapäraselt Iisraeli,
kes oma kombe kohaselt pole sündmust kommenteerinud
ega selle suhtes kahetsust avaldanud.
Iisraeli sisepoliitiline olukord pole siiani selginenud,
vähemalt mitte antud saate lindistamise ajaks.
Kõnelused katkesid Gaza konflikti ajal ja samas tõdes Naftali Bennett,
et koostöö Moslemivennaskonda esindava araabiaparteiga Raam
on täiesti võimatu.
Bennett teatas, et toetab taas Benjamin Netanyahu paremblokki
ja hüppas maha Yair Lapidi tsentristliku vasakbloki vagunist.
Netanyahu pakkus Bennettile peaministri rotatsiooni võimalust
ja tähtsaid ministriportfelle.
Bennetti meelemuutused ei lõppenud, sest pärast relvarahu teatas ta,
et arutab taas Lapidiga ühisvalitsuse moodustamist,
tuues põhjuseks taas kord viiendate valimiste vältimise riigis.
Relvarahu järgsed arvamusküsitlused näitavad siiski,
et valijad on reageerinud neile korduvatele meelemuutustele,
sest Bennetti partei Yamina kaotaks uutel valimistel mitmeid kohti
ja Netanyahu Likud saaks neid juurde.
Kui Yair Lapidil ei õnnestu valitsust moodustada,
läheb mandaat otse parlamenti, kel on samuti kolm nädalat
leida endi seast peaministrikandidaat, keda toetaks lihtenamus.
Parlamendi läbikukkumise korral ootavad ees viiendad valimised.
Iisraeli sisepoliitilisel maastikul
käib valitsuskõneluste kõrval teinegi huvitav muutus.
2. juunil toimuvad ka presidendivalimised,
sest praeguse presidendi ametiaeg lõpeb 9. juunil
ja siis peaks uus president olema juba valitud.
Presidendivalimisi ei peeta riigis rahvahääletuspõhimõttel,
vaid riigi parlament Knesset valib uue presidendi
7-aastaseks ametiajaks lihtenamusega.
Enne kui keegi saab oma kandidatuuri esitada,
peab ta koguma vähemalt 10 parlamendiliikme toetuse.
Hetkel on vajaliku kümne rahvasaadiku toetus
vaid Juudi Agenturi ehk Jewish Agency esimehel Isaac Herzogil.
Iisraelis pole presidendil siiski parlamentaarset võimu,
vaid peamiselt esindusroll,
mille tähtsaim element on mandaadi andmine valitsuskõnelusteks.
Üle aasta kestnud koroonapandeemia piirangud
kaovad iisraellaste argielust pea täielikult alates 1. juunist.
Maskisundus välisoludes kaob,
kuid jätkub veel mõningais siseruumides.
Ka nn Rohelist passi enam ei vajata
ja kogunemispiiranguid leevendatakse pea pandeemaieelsele tasemele.
Riigi 9 miljoni iisraellase seas tehtud koroonatestide tulemus
on olnud juba kaua kas nullis või mõne juhtumi piires.
Sama langevat trendi on olnud näha ka taudi inimohvrite arvus.
Poole aasta eest alustatud massiline ja tõhus vaktsineerimiskampaania
on olnud otseses seoses nii nakkuste arvu languse
kui vaktsineerimiste hulgaga, kus Iisrael on olnud
muu maailma mastaabiga võrreldes ülivõimsal juhtpositsioonil.
Riigi kodanikke keelitatakse siiski vältima reisimist maadesse,
kus pandeemia üle pole veel täielikku kontrolli saavutatud.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee